  Майя Бывальцева 16-тӥ пӧсьтолэзьысен Удмуртиын нош ик калыклы нюлэсъёсы ветлыны лэзьымтэ но транспортэн пыранэз сюбегатӥзы. Со кема ялан пӧсь куазь возиськемен герӟаськемын, ивортӥз элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз. Алон 30-тӥ пӧсьтолэзёзь Алнаш, Вавож, Вотка, Глаз, Грак, Дэбес, Дэри, Камбарка, Каракулино, Кез, Кизнер, Красногорск, Можга, Сарапул, Сьӧлта, Эгра, Ува, Шаркан, Яган (Пичи Пурга ёрос) но Якшур-Бӧдья лесничествоослэн интывылъёсазы ужалоз. Ветлыны лэзьымтэ интыосын министерстволэн сайтаз тодматскыны луоз Пусъем дыре нюлэскын поръяны, трос адямиен ужрадъёс ортчытъяны, губияны, емышаны ветлыны уг яра. Алонэз быдэсъямез чаклан вылысь рейдъёс радъялозы. Куронъёсты тӥясьёсты 4 сюрсысен 5 сюрс манетозь штраф тырытозы. Нюлэскын тылпуэз адӟыку министерстволэн диспетчер ёзэсаз 8 (3412) 27-13-60, 8-800-100-94-00 яке МЧС-лэн 01, 112 телефон номеръёсъя жингыртоно.  Тегъёс: Ижкар ДенисУдалов Удмуртия алон куазь нюлэс инкуазь  